
U    I M E    R E P U B L I K E     H R V A T S K E

R J E Š E N J E
	

	Trgovački sud u Rijeci, po Liljani Ugrin kao sucu pojedincu u stečajnom predmetu povodom zahtjeva FINANCIJSKE AGENCIJE za provedbu skraćenog stečajnog postupka nad dužnikom KAPLJICA društvo s ograničenom odgovornošću za ugostiteljstvo i trgovinu Senj, Stara cesta 27 ( MBS 020018949 – OIB 21997409047 ) odlučujući o prijedlogu vjerovnika REPUBLIKA HRVATSKA Ministarstvo financija, Porezna uprava, Područni ured Istra, Hrvatsko primorje, Gorski kotar i Lika ( OIB 18683136487 ) zastupana po Županijskom državnom odvjetništvu u Karlovcu dana 15. prosinca 2016. 


r i j e š i o    j e


	O b u s t a v l j a  s e  skraćeni stečajni postupak nad dužnikom KAPLJICA društvo s ograničenom odgovornošću za ugostiteljstvo i trgovinu Senj, Stara cesta 27 ( MBS 020018949 – OIB 21997409047 ).

Obrazloženje

Financijska agencija, Regionalni centar Rijeka podnijela je ovome sudu 30. listopada  2015. zahtjev za provedbu skraćenog stečajnog postupka nad dužnikom KAPLJICA d.o.o. Senj, Stara cesta 27 ( OIB 21997409047 ) temeljem članka 444. stavak 1. Stečajnog zakona ( "Narodne novine" broj 71/15, u daljnjem tekstu ). 
Temeljem odredbe članka 430. i 431. SZ, oglasom objavljenim na mrežnoj stranici e-Oglasne ploče suda pozvane su osobe ovlaštene za zastupanje dužnika po zakonu u roku od 15 dana od dana objave oglasa podnijeti sudu popis imovine i obveza na propisanom obrascu i pozvani vjerovnici dužnika u roku od 45 dana predložiti otvaranje stečajnog postupka i po pozivu suda predujmiti iznos potreban za namirenje troškova postupka. 
U zakonskom roku, vjerovnik REPUBLIKA HRVATSKA Ministarstvo financija, Porezna uprava, Područni ured Istra, Hrvatsko primorje, Gorski kotar i Lika podnijela je ovom sudu na propisanom obrascu prijedlog za otvaranje stečajnog postupka nad dužnikom, uz naznaku visine tražbina u iznosu od 938.568,19 kn na osnovu poreznih rješenja.
Uz prijedlog je priložena dokumentacija na osnovi koje je učinjeno vjerojatnim postojanje novčanih tražbina prema dužniku i stečajnog razloga nesposobnost za plaćanje, te potvrdu FINE iz koje razvidno da je račun dužnika u blokadi.
Predlagatelj nije dužan uplatiti predujam za namirenje troškova stečajnog postupka, budući je odredbom članka 114. stavak 3. točka 3. propisano da predujam iz stavka 1. tog članka nije dužna platiti Republika Hrvatska.
Odredbom članka 433. SZ propisano je da ako nisu ispunjene pretpostavke za istodobno otvaranje i zaključenje skraćenog stečajnog postupka u smislu odredbe članka 431. SZ sud će obustaviti skraćeni stečajni postupak i odgovarajućom primjenom općih odredaba stečajnog postupka donijeti rješenje o pokretanju prethodnog postupka, odnosno otvaranje stečajnog postupka. 
Slijedom navedenoga, valjalo je temeljem članka 433. SZ obustaviti skraćeni stečajni postupak, budući nisu ispunjene pretpostavke za istodobno otvaranje i zaključenje stečajnog postupka nad dužnikom. 
Napominje se da će sud po pravomoćnosti ovoga rješenja odgovarajućom primjenom općih odredbi stečajnog postupka propisanih Stečajnim zakonom donijeti rješenje o pokretanju prethodnog postupka. 


U Rijeci, 15. prosinca 2016.

                                                                                                                             Sudac
Liljana Ugrin

							
UPUTA O PRAVNOM LIJEKU
Protiv ovog rješenja dopuštena je žalba Visokom trgovačkom sudu Republike Hrvatske u Zagrebu. Žalba se podnosi putem ovog suda, u dva primjerka, u roku od osam dana od objave pismena na mrežnoj stranici e-Oglasne ploče sudova.
 


DNA 

I	Rješenje dostaviti: 
- predlagatelju FINA 
- vjerovniku ŽDO Karlovac 
- e-Oglasna ploča 
- po pravomoćnosti novi broj St

II	Spis u kalendar  10. 01. 17.    

U Rijeci, 15. prosinca 2016.

                                        Sudac

1

image1.png




